Viborger Samler, 1841-10-12
En Seminarist, eller anden skikkelig Person, som er duelig i Skoleunderviisningen, kan hos Kirkesanger og Skolelærer Kirkegaard i Jkast Sogn pr. Viborg faae en Hjælpelærerplads fra 1ste November d. A. til 1ste Novbr. 1812, og kan nyde i Løn 12 Tdr. Byg efter Capitelstaxt, samt fri Kost og Logie, naar han personlig melder sig inden den 20de October førstkommende. Da det ved 3die Auction over Hovergaarden Aalegaard gjorte høieste Bud af 10,000 Rbd. Sølv ikke er antaget, bliver efter Begjæring af Prøveprocurator Toft paa den Kongelige Kasses Vegne efter forud passeret Forlig og Execution bemeldte Gaard med tilliggende Jorder af Hartkorn 11 Tdr. 3 Fkr. 1/5 Alb., beliggende i Skræm Sogn, Øster Han-Herred, Hjørring Amt, stillet til absolut Bortsalg ved en 4de Auction, som afholdes paa selve Gaarden Tirsdagen den 19de October førstkommende om Formiddagen Kl. 10. Auctionsconditionerne og øvrige Salget vedkommende Documenter ligge forinden til Eftersyn her paa Contoiret.